Pierre Dillenburg

De Pierre Dillenburg, gebuer 1942,9782919892266/Pierre-Dillenburg/Rencontres ernster.com ass eng Lëtzebuerger Mediëperséinlechkeet.

Hie war tëscht 1967 an 2002 Mataarbechter an der Chamberverwaltung an trëtt an der Ëffentlechkeet dacks als "Adels-Expert"journal.lu: (On)bekannt - Pierre Dillenburg vum Jill Lallemang a Lynn Warken (24. Mäerz 2021)wort.lu: Armee begrüßt Prinz François mit 21 Salutschüssen (28. Mäerz 2023)rtl.lu: Interview mam Adels-Expert Pierre Dillenburg (27. Mäerz 2023)100komma7.lu: Reaktiounen aus Lëtzebuerg op den Doud vun der brittescher Kinnigin vum Pierre Reyland, et al. (9. September 2022) oder "Society-Expert" op.wort.lu: Eine rauschende Ballnacht (11. Januar 2015)tageblatt.lu: Ja, ich will vum Lucien Montebrusco (11. Januar 2015)rtl.lu: Live! Planet People (15. Januar 2015)

 Liewen 

Dem Pierre Dillenburg seng Elteren haten e Molereibetrieb zu Dikrech. Seng Mamm ass fréi gestuerwen. No senger Lycéeszäit ass hie mat engem Schoulfrënd op Zürich gaangen, wou hien e Studium op der ETH ugefaangen huet. Deen huet hien awer ofgebrach fir duerno Droit an Ekonomie zu Antwerpen ze studéieren.land.lu: Ancien Régime vum Sarah Pepin (12. August 2022)Seine Passion, das Leben, Revue 2022/27, Säit 8-11

1967 huet hien als "Attaché universitaire" ugefaangen, an der Chamber ze schaffen. Do ass hien och bliwwen an 1972 "Greffier adjoint" ginn. 2000 gouf hie "Greffier" (haut Generalsekretär genannt). Zwee Joer drop sollt hie fréipensionéiert ginn. Dem Pierre Dillenburg seng Oppositioun zu där Entscheedung huet zu enger gewësser Poleemik an de Medië gefouert. Schlussendlech gouf et him erlaabt, no senger Fréipensionéierung nach fënnef Joer laang éierenamtlech d'Chamber ze beroden.Dokumenter zu där Affär op feierkrop.luDer Fall Dillenburg vum Romain Kohn, Forum 2019, September 2002 A senger Zäit an der Chamberverwaltung huet hien ënner anerem d'Rénovéierungsaarbechte vum Plenarsall am Chambersgebai superviséiert.

De Pierre Dillenburg huet 20 Joer laang eng Chronik mam Titel La chronique de Dill fir déi fréier Zeitung Le Jeudi geschriwwen. Hien huet sech donieft en Numm gemaach mam Organiséiere vu groussen an opulente Fester.Le Bal de l'Assoss au Cercle Municipal vum Ben Fayot, Ons Stad 96/2011 "Cercle Municipal", Säit 34-39

Zënter senger Pensionéierung ass de Pierre Dillenburg reegelméisseg op RTL Télé Lëtzebuerg ze gesinn, wou hien dacks agelueden ass fir gesellschaftlech Evenementer ze kommentéieren, besonnesch Gebuerten, Hochzäiten an aneren Uläss um groussherzoglechen Haff a bei de Monarchien am Ausland. Sou huet hien ënner anerem d'Staatsbegriefnes vum Groussherzog Jean (2019) live kommentéiert.rtl.lu: RTL iwwerdréit de Cortège an d'Zeremonie an der Kathedral live (4. Mee 2019)

Donieft war hien awer och nach an anere Sendungen ze gesinn, wéi Dillikatessen, Den Dill um Dill a Behuel dech. 2009 an 2010 souz hien an der Jury vun den zwou éischte Staffele vun der Talentshow Wanns de eppes kanns! op RTL Télé Lëtzebuerg.

De Pierre Dillenburg ass zënter Joerzéngte mat sengem Partner Roland Hubsch zesummen an huet ni e Geheimnis aus senger Homosexualitéit gemaach. 2015 war säi Bestietnes eng vun den éischte gläichgeschlechtlechen Hochzäiten am Land, bei där vill Perséinlechkeeten aus der Lëtzebuerger Gesellschaft Invitéeë waren, dorënner de Jean-Claude Juncker an de Xavier Bettel.virgule.lu: Pierre Dillenburg et Roland Hubsch se sont dit "oui" den 11. Januar 2015

Am Juni 2022 huet hien d'Buch Rencontres verëffentlecht, an deem hien Anekdoten iwwer haaptsächlech auslännesch Perséinlechkeeten erzielt, déi hie begéint huet.rtl.lu: Happy Birthday Pierre Dillenburg (30. Juni 2022)

 Buch 
 2022: Rencontres

 Gielercher 



Kategorie:Gebuer 1942
Kategorie:Lëtzebuergesch Persounen
Kategorie:Grand officier de l'ordre de la couronne de chêne